Čang Chao (, tradičná čínština: 張昊, pchin-jin: Zhāng Hào) (* 6. júl 1984, Charbin, Čína) je čínsky krasokorčuliar súťažiaci v kategórii „športové dvojice“. S bývalou partnerkou Čang Tan je strieborný olympijský medailista z roku 2006, trojnásobný strieborný medailista z majstrovstiev sveta (2006, 2008 a 2009) a dvojnásobný majster štyroch kontinentov (2005, 2010). Po odchode bývalej partnerky v máji 2012 vytvoril novú dvojicu s Pcheng Čcheng.